
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 

www.zlatograd.bg;  e-mail:  ObA-zlatograd@zlatograd.bg

изх. № ………………………………….
ДО

ОБЩИНСКИ СЪВЕТ ЗЛАТОГРАД
Относно:  Молба с вх. № ОС-231/01.04.2024г. постъпила в Общински съвет Златоград
УВАЖАЕМА ГОСПОЖО КРЪСТЕВА,

 
В Общинска администрация Златоград постъпи писмо, от Общински съвет Златоград, с приложена молба от Ж**** А***** Кутлева, с която се иска да се проучи случаят, как така 30 декара общинска земя е придобита по давност от „*********“ ЕООД.

След направена служебна справка в регистър на собственици към Кадастралната карта на гр. Златоград се установи, че ПИ с идентификатор 31111.36.290 с обща площ 28987,00 кв.м. е в собственост на "********" ООД., съгласно Нотариален акт от 2022г. 

Съгласно §7, ал.1, ДВ - бр.49 от 1995г., с влизане в сила на Закона за местно самоуправление и местна администрация (ЗМСМА), преминават в собственост на общините държавни имоти, които са пряко свързани и обслужват дейността на общините. Парцел I – оранжерии, кв.57 по ПУП на гр. Златоград не попада в приложното поле на §7, ал.1 от ЗМСМА.
Действително със Заповед № 36-ДС/13.02.2001г., Областния управител на Област Смолян отписва от актовите книги на недвижими имоти – държавна собственост и предава в собственост на Община Златоград, имота описан в Акт за държавна собственост № 260/04.04.1985г. – оранжерии на АПК с площ 18 854 кв.м.  
Парцел I – оранжерии, кв.57 по ПУП на гр. Златоград (ПИ с идентификатор 31111.36.290 по кадастрална карта на гр. Златоград) е отреден за оранжерии на АПК. Видно от представения Акта за държавна собственост, оранжериите са построени през 1976г. С договор за покупко-продажба от 29.12.1995г., Общото събрание на правоимащите на заличената ЗПК „Златолист“ – гр. Златоград продава на ЕТ „******“ недвижим имот: оранжерии стоманено стъклени, построени върху 16 033 кв.м. и оранжерии полиетиленови върху 2 224,60кв.м., ведно с правото на строеж върху земята, както и ограда, водоснабдяване, силов трансформатор и др.

Съгласно чл.24, ал.1 от Закона за собствеността и ползването на земеделските земи (ЗСПЗЗ), държавата запазва собствеността си върху заварени земеделските земи, с изключение на земите, чиято собственост подлежи на възстановяване.  

В случая, налице е извършено мероприятие по смисъла на чл.10б, ал.1 от ЗСПЗЗ – изградена е оранжерия от АПК. Земята е загубила качеството си на земеделска земя и не е годна да се полза за земеделски нужди. Тези земи се считат за държавна собственост, съгласно чл. 10б, ал. 5 от ЗСПЗЗ. По реда на чл.45, ал.10 от Правилника за прилагане на Закона за собствеността и ползването на земеделските земи, за тези имоти се издават Актове за държавна собственост.
Земеделските земи, какъвто е ПИ с идентификатор 31111.36.290 по Кадастрална карта на гр. Златоград (Парцел I – оранжерии, кв.57 по ПУП на гр. Златоград), включени в бившите стопански дворове, върху които са разположени обекти на бившите АПК, ТКЗС и др., както и незаетите със сгради и съоръжения или прилежащи площи към тях, и негодни за земеделско ползване, по силата на ЗСПЗС са държавна собственост и се актуват от областния управител. Стопанисването, управлението и разпореждането с тях се извършва от Министъра на земеделието и храните. 

В общинска администрация Златоград е налична Молба-декларация с изх. № 31/01.04.2022г. по реда на чл.587 от ГПК, за право на собственост за ПИ с идентификатор 31111.36.290 с обща площ 28987,00 кв.м. за който се отрежда УПИ I, кв.57 по ПУП на гр. Златоград, ведно с  изградените сгради, подробно изброени в имота. Мл. експерт „Общинска собственост“ от дирекция „АПО, ОС и З“ при Община Златоград е посочил, че за недвижимият имот няма Акт за общинска собственост.
С уважение,

МИРОСЛАВ ЯНЧЕВ
Кмет на Община Златоград
Изготвил:

ЗЦ

Директор на Дирекция „АПО, ОС и З“,

той и юрисконсулт

                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

